ผู้ป่วยโรคหลอดเลือดสมองตีบ แตก ตัน หากได้รับการรักษาอย่างทันเวลาจะทำให้ร่างกายฟื้นตัวได้เร็ว และกลับมาใช้ชีวิตได้ใกล้เคียงปกติ โดยช่วงเวลารักษาที่ได้ผลดีที่สุดคือภายในกี่เดือน
ก. 4-7 เดือน
ข. 7-8 เดือน
ค. 3-8 เดือน
ง. 3-6 เดือน
คำตอบคือ ง.  เพราะว่า ผู้ป่วยโรคหลอดเลือดสมองตีบ แตก ตัน หากได้รับการรักษาอย่างทันเวลาจะทำให้ร่างกายฟื้นตัวได้เร็ว ลดการเกิดความพิการ ลดอัตราการเสียชีวิตและกลับมาใช้ชีวิตได้ใกล้เคียงปกติ โดยช่วงเวลาที่ได้ผลดีที่สุดคือภายใน 3-6 เดือน ถือว่าเป็นช่วงเวลาทองของการฟื้นฟู หรือเรียกว่า "Golden Period" หากพ้นจากนั้นแล้ว อาการบกพร่อง พิการที่ไม่สามารถรักษาให้ดีขึ้นได้นั้น จะส่งผลให้คุณภาพชีวิตของผู้ป่วยลดลง เสียโอกาสในการกลับมาใช้ชีวิตได้ตามปกติ

Golden Period หัวใจสำคัญในการฟื้นฟูผู้ป่วยโรคหลอดเลือดสมอง
Golden Period คือ ช่วงเวลาทองของการฟื้นฟูผู้ป่วยโรคหลอดเลือดสมอง หลังผ่านช่วงวิกฤติ ไม่ว่าจะเป็นเส้นเลือดในสมองตีบ เส้นเลือดในสมองแตก อุดตัน ระยะเวลาในการฟื้นฟูสมองและร่างกายที่ดีที่สุด คือ ช่วงไม่เกิน 3 เดือน หรืออย่างมากที่สุดคือ 6 เดือนแรกหลังเกิดโรค เนื่องจากสมองที่หยุดทำงานไป โครงข่ายใยประสาทยังคงอยู่จึงต้องรีบกระตุ้น ฟื้นฟู ให้เร็วที่สุดก่อนที่เซลล์จะเสื่อมและตาย อย่างไรก็ตามการฟื้นฟูหลังจาก 6 เดือนไปแล้วก็สามารถทำได้เช่นกัน แต่อัตราการพัฒนาของสมองจะลดน้อยลง
อายุรศาสตร์ (อายุรศาสตร์) - Internal Medicine